
Për miratimin e rregullores “Për Kredinë për mbështetje 
me likuiditet”

Në bazë dhe për zbatim të nenit 16 paragrafi 1 dhe nenit 43 shkronjat “a” dhe “c” të ligjit nr. 8269, datë 23.12.1997 “Për Bankën e Shqipërisë”, të ndryshuar, me propozimin e Departamentit të Operacioneve Monetare dhe të Departamentit të Mbikëqyrjes, Këshilli Mbikëqyrës i Bankës së Shqipërisë

VENDOSI:

1. Të miratojë rregulloren “Për kredinë për mbështetje me likuiditet”, sipas tekstit bashkëlidhur këtij vendimi.
2. Ngarkohet Departamenti i Operacioneve Monetare dhe Departamenti i Mbikëqyrjes për zbatimin e këtij vendimi.
3. Ngarkohet Departamenti i Marrëdhënieve me Jashtë, Integrimit Europian dhe Komunikimit për botimin e këtij vendimi në Buletinin Zyrtar të Bankës së Shqipërisë dhe në Fletoren Zyrtare të Republikës së Shqipërisë.
4. Me hyrjen në fuqi të këtij vendimi, rregullorja “Për kredinë Lombard”, miratuar me vendimin nr. 57, datë 13.7.2005 të Këshillit Mbikëqyrës, shfuqizohet.
Ky vendim hyn në fuqi pas botimit në Fletoren Zyrtare të Republikës së Shqipërisë. 

